Рыгор Пархоменка

**Рыго́р То́даравіч Пархо́менка** (12 лютага 1904, Ворша — верасень 1943, ?; ) — беларускі пісьменьнік, мастак. Друкаваўся пад псэўданімамі Г. Нядоля; Р. Нядоля; Рыгор Нядоля.

## Жыцьцяпіс
Нарадзіўся ў Воршы ў 1904 годзе ў сям’і выкладчыка вобразнага мастацтва й мастака Тодара Пархоменкі. Вучыўся ў Магілёўскім Белпэдтэхнікуме. Кіраваў мастацкай студыяй пры вайсковай частцы ў Магілёве. Чалец Магілёўскай філіі «Усебеларускага аб’яднаньня мастакоў».

Першы арганізацыйны сход Магілёўскай філіі «Маладняку» адбыўся 15 лютага 1925 году. Рыгор Пархоменка 17 кастрычніка 1925 году далучыўся да Магілёўскай філіі «Маладняку» й пазьней Магілёўскай акруговай філіі Беларускай асацыяцыі пралетарскіх пісьменьнікаў (БелАПП’а). Друкаваўся ў літаратурных зборніках «Дняпроўскія ўсплёскі» і «Раньне», газэтах і часопісах: «Малады араты», «Магілёўскі селянін», «Чырвоная зьмена». 

У 1937-1940 гг. працаваў над першым томам рукапіснага літаратурна-мастацкага альбома «Летапіс» (зараз захоўваецца ў «Магілёўскім абласным краязнаўчым музэі»). Альбом вялікага фармату, складзены зь вершаў, нататак, гістарычных нарысаў, напісаны каліграфічна, дробнымі друкаванымі літарамі. Асаблівую каштоўнасьць уяўляюць акварэльныя малюнкі аўтара – віды старога Магілёва. Некаторыя малюнкі датаваны 1941 годам. 

У чэрвені 1941 году прызваны Магілёўскім вайсковым камісарыятам у войска радавым. Асуджаны 10 ліпеня 1942. Артыкул 58-10 ч. 2 на 7 гадоў. Зьнік бязь вестак у верасьні 1943 году. 

Творы мастака знаходзяцца ў «Магілёўскім абласным краязнаўчым музэі», у музэях і прыватных калекцыях Беларусі, у Дзяржаўным гістарычным музэі ў Маскве.

## Выставы
* 1925 — Менск. «Першая Ўсебеларуская мастацкая выстава».
Пархоменка Рыгор Тодаравіч. Магілёў, нар. ў Воршы ў 1904 г. Студэнт Магілёўскага Белпэдтэхнікуму.
Акварэлі: № 456 «У дзень жалю», № 457 «Беларуская казка», № 458 «У ложка хворай», № 459 «На перад!», № 460 «Спатканьне», № 461 «Чырвоныя кавалерысты».

* 1927 — Менск. «Другая Ўсебеларуская мастацкая выстава». Арганізавана Усебеларускім аб’яднаньнем мастакоў
 Рыгор Пархоменка. Магілёў, вул. Пляханава, 6.
№ 192 «Камсамолка».

* 1929 — Менск. «Трэцяя Ўсебеларуская мастацкая выстава».
Усебеларуская Асацыяцыя Мастакоў. Магілёўская філія. Рыгор Пархоменка. Магілёў, вул. Пляханава, 6.
Акварэлі: № 143 «Будзёнаўцы», № 144 «Нямецкі акупант», № 145 «Кавалерысты», № 146 «Праз бар’ер», № 147 «Артылерысты», № 148 «Пагоня», № 149 «Выпуск паравозу».


Mahiloŭ, Škłoŭskaja. Магілёў, Шклоўская (R. Parchomienka, 1940).jpg|Магілёў, вуліца Шклоўская, касьцёл Сьвятога Францішка Ксавэрыя і Анёлаў-Ахоўнікаў і калегіюм езуітаў. 26,5×35 см. Папера, акварэль.
Mahiloŭ, Teatralny-Škłoŭskaja. Магілёў, Тэатральны-Шклоўская (R. Parchomienka, 1940).jpg|Магілёў, рог пляцу Тэатральнага і вуліцы Шклоўскай, касьцёл Сьвятога Францішка Ксавэрыя і Анёлаў-Ахоўнікаў і калегіюм езуітаў. 26,5×35 см. Папера, акварэль.
Mahiloŭskaja ratuša. Магілёўская ратуша (R. Parchomienka, 1940).jpg|Магілёў,  пляц Рынак . Ратуша. 37×29 см. Папера, туш, пяро


## Сям’я
* Бацька — мастак Тодар Пархоменка.
* Жонка — Пархоменка А. С. жыла ў Магілёве, Ленінградзкі перавулак 10.

## Кнігапіс
* 
* 
* 
* 
* 
* 
* 

## Архівы
* 
* 
* 

## Заўвагі

## Крыніцы

## Літаратура
* 
* 
* 
* 
* 

## Вонкавыя спасылкі
* 

Катэгорыя:Беларускія мастакі
Катэгорыя:Беларускія літаратары
Катэгорыя:Сябры ўсебеларускага аб’яднаньня мастакоў
Катэгорыя:Сябры літаратурнага аб’яднаньня «Маладняк»
Катэгорыя:Сябры Беларускай асацыяцыі пралетарскіх пісьменьнікаў
Катэгорыя:Рэпрэсаваныя ў СССР
Катэгорыя:Мастакі XX стагодзьдзя